The Negro Soldier
The Negro Soldier () je američki crno-bijeli igrano-dokumentarni film snimljen 1944. godine u režiji Stuarta Heislera i produkciji Franka Capre. Napravljen je po narudžbi američkog Ministarstva rata u jeku Drugog svjetskog rata u propagandne svrhe, pri čemu mu je originalna svrha bila potaći američke crnce da se priključe tada još uvijek rasno segreriranoj vojsci. Kao okvir filma predstavlja igrani segment koji se događa u jednoj crnačkoj crkvi prilikom službe, gdje se okupljenoj kongregaciji obraća crni oficir američke vojske i drži govor o važnosti sudjelovanja u ratu. U filmu se potom koriste dokumentarne snimke i drugi materijali koji govore o važnoj ulozi koju su crnci imali u historiji SAD, odnosno njihovim kulturnim, naučnim i sportskim dostignućima, te se nasuprot tome prikazuje rasistička nacistička ideologija tadašnje Njemačke sa kojom je SAD bila u ratu. Film je ispočetka prikazivan isključivo crnim trupama kao dio obuke, a kasnije su ga gledali i bijeli vojnici. Capra je, ohrabren rezultatima anketa među crnom i bijelom publikom, ishodio da se prikaže i civilnim gledateljima, ali tamo nije imao uspjeha.

Izvori

Vanjske veze 
 
 
 
 The Negro Soldier the film, available at PublicDomainFlicks 

Američki filmovi
Ratni filmovi
Dokumentarni filmovi
Propagandni filmovi
Filmovi o Drugom svjetskom ratu
Authority control 2